次經

次經又叫旁經、後典或外典，原文有隱藏嘅意思，英文係第二正典。七十士譯本除咗以斯拉續篇下卷之外，全部包括喺裏面，並且同舊約其他正典地位同等。呢啲著作係猶太教經學士後期加入或者喺翻譯過程納入正典。次經收錄喺希臘譯本嘅舊約，不過喺希伯來版本係冇嘅。

簡介
次經係聖經正典以外、由猶太人著作嘅經卷，大概喺公元前二世紀至公元後一世紀兩約之間嘅時期以亞蘭文或者希伯來文寫成，後來翻譯成希臘文，編入舊約《希臘文譯本》之中，但係希伯來聖經所冇嘅。次經同偽經唔同，偽經嘅內容認定係否定基督嘅救恩或者同聖經教義相違背或者令基督教信仰動搖，猶大書裏面都有引用偽經；而次經只係未接納做正典嘅著作，比偽經地位高啲。

次經分為三部分：
淨係天主教聖經先有嘅：多俾亞傳、友弟德傳、瑪加伯上、瑪加伯下、智慧篇、德訓篇、巴路克書。
包含喺原有經文裏面：三童歌、比勒與大龍、蘇散拿傳喺但以理裏面，耶利米書信收錄喺耶肋米亞書。
天主教中文聖經思高版冇嘅：以斯拉三、以斯拉四、瑪拿西禱詞、耶利米書信、瑪喀比傳三同四。

次經一覽

重要性
十九世紀後學者發現新舊約之間中斷咗大概四百年，要明白新約背景同思想來源要借助次經：會堂嘅背景、永生觀念嘅興起、身體復活觀念嘅來源，同埋耶穌時代猶太教各派思想對了解新約經文有幫助。使徒時代重要思想新約冇背景資料可聖經
基督教
天主教